نورنگ خان گنڈہ پور

سردار محمد نورنگ خان گنڈاپور( Norang Khan Gandapur / Naurang Khan Gandapur ) سن 1818میں سردار مدی خان ابرا ہیم زئی گنڈاپورکے ہاں کلاچی ڈیرہ اسماعیل خان میں پیداہوئے۔ "قندہاری پشتون " گنڈا پورقبیلہ تحصیل کلاچی ضلع ڈیرہ اسماعیل خان میں آباد ہے۔ قبیلے کے زیر ملکیت پٹوار موضع جات کی کل پیمایش چوالیس لاکھ کنال (4,400,000 کنال) زمین ہے. یہ قبیلہ تری خان المعروف گنڈہ پورصاحب کے چار صاحب زادوں ایک صاحبزادی تین برادران اور کئ ایک وصلی قومیتوں کی اولاد پر مشتمل ہے۔
بابائے افغان احمد شاہ ابدالی نے اپنے ہم شہر  اس قندہاری قبیلے کو " افغان پور" کا خطاب دیا، آج بھی گنڈہ پور قبیلے کے کچھ خاندان اسی خطاب کو اپنے ناموں کے ساتھ بطور لاحقہ استعمال کرتے ہیں، جن میں بلوچستان ہائ کورٹ کے چیف جسٹس، " جسٹس نعیم اختر افغان پور " قابل ذکر ہیں.
مشہور انگریز منتظم سر ہربرٹ بینجمن ایڈورڈز نے "علاقہ گنڈہ پوری" کا خلاصہ  امپیریل گزٹ میں کچھ یوں بیان کیا کہ " علاقہ گنڈہ پوری میں دلچسپی کا کوئ خاص سامان نہی اگر آپکو ان دو چیزوں کی تلاش ہو تو ضرور یہاں کا رخ کیجیے گا، ایک  لذیذ میٹھے خربوزے اور دویم  شیر دل دلیر سپاہی."
گنڈا پور صاحب کی زوجہ ثانی "بی بی امیرہ کٹی خیل " کے بطن سے جنم لینے والے  فرزند ابراہیم خان کی اولاد ابراہیم زئی کہلائی (یاد رہے یہی کٹی خیل خاندان صدیوں تک نوابان ٹانک رہے ہیں ) ۔ گنڈاپور صاحب کی وصیت کیمطابق ابراہیم خان کو قبیلے کا پہلا موروثی سردار نامزد کیا گیا اور آپ نے سن 1510 میں قبیلے کی" سرداری " سنبھالی. اور قبیلے کے نظم و نسق اور (خانی) کو چلانے کے لیے مختص "حصہ خاص ‘‘ بطور" دستار خانی " ابراہیم خان کو دیا گیا اس طرح دو حصہ جائیداد ملنے سے ابراہیم زئی کلاچی کے سب سے بڑے زمیندار رہے ہیں۔ سردار ابراہیم خان کے پوتے فتح خان عرف فتو خان نے موروثی سردار بننے کے بعد سن 1579 میں افغان ایئن کی طرز پر" گنڈہ پوری ایین " قبیلے میں نافذ کروایا. اسی سردار فتو خان  کے  گھرانے کے چشم و چراغ سردار محمد نورنگ خان اوائل عمری سے ہی اپنی ذہانت اور شجاعت کے لیے مشہور تھے۔ آپ کلاچی کے روائتی پہلوانی کے مشہور پہلوان بھی تھے. کلاچی شہر کے گرد تاریخی فصیل میں قایم دروازوں میں سے ایک دروازہ مدے خان گیٹ آپکے والد سردار مدے خان ابراہیم زئ کے نام سے جبکہ ایک اور دروازہ " مٹھو خان گیٹ" آپکے کزن سردار مٹھو خان ابراہیم زئ کے نام سے منسوب چلے آ رہے ہیں. اسی مٹھو خان ابراہیم زئ کی ملکیت ایک گاوں " گرہ مٹھو" ضلع ٹانک میں بھی موجود ہے. اٹھارویں صدی کے آخر میں آ پ کا شمارُ کلاچی کے تین بڑے سرداروں (1.گل داد خان جو کہ سابقہ وزیر اعلی صوبہ سرحد(1973_75) ، سردار عنایت اللہ خان گنڈہ پور کے پڑ دادا تھے،2. کالو خان جو کہ سردار اسلم خان گنڈہ پور ، ایس ای پیسکو کے پڑدادا تھے، مزید یہ کہ کلاچی شہر کی ایک جامع مسجد اسی سردار کے نام سے " کالو خان مسجد" کے نام سے منسوب ہے اور 3. سردار محمد نورنگ خان ) میں ہونے لگا۔ آپکے زیر ملکیت اصطبل علاقے کے بڑے اصطبل میں شمار ہوتا تھا. 
علاقہ گنڈہ پوری کا ایک تہائی حصہ ان تینو ں سرداروں کی ملکیت میں چلے آنے کا غالب امکان تھا.
انگریز آفیسر اور علاقہ انچارج، مسٹرایڈورڈز کی درخواست پر حکومت وقت نے ملتان میں انگریز سکھ" معاہدہ لاہور" سن 1846 کے برخلاف جب انگریز مذاکرات کار مسٹر اگنیو اور اسکے ساتھی کو ملتان قلعہ بلا کر دھوکے سے قتل کر دیا اور خود مختار سکھ تسلط دوبارہ قایم کرنے کی کوشش کی گئ تو اسے کچلنے کے لیے پرانی افغان سکھ دشمنی کا فائدہ اٹھاتے ہوئے افغان پشتونو ں کو اپنا پرانا حساب چکانے کی درخواست کی گئ.
مشہور مجاہد سید احمد بریلوی (سید صاحب کو بمقام بالاکوٹ سکھ فوج نے مئ 1831 کو شہید کیا تھا) کی تقلید کرتے ہوے اور خانقاہ موسا زی شریف کے پیر و مرشد حضرت دوست محمد قندہاری صاحب کی ترغیب و حوصلہ افزائ پا کر مذکورہ درخواست کو موقع غنیمت جانتے ہوے اور " دشمن کا دشمن بہترین دوست ہوتا ہے" کہ فارمولے پر عمل کرتے ہوے سردار محمد نورنگ خان گنڈہ پور نے 50گھڑ سواروں کا لشکر تیار کر کے (2000 جنگجو پر مشتمل افغانوں کا لشکر/ ایڈورڈز کا لشکر) کا حصہ بن کر سن1849-1848 میں ملتان میں دوسری انگریز سکھ لڑائی میں روائتی افغان شجاعت کا مظاہرہ کرتے ہوئے سکھ بغاوت کچل ڈالی۔ اس جنگ میں دو اور لشکروں (ریاست بہاولپور کے خود مختار مسلمان نواب کا لشکر اور انگریز جنرل کی سربراہی میں ایک لشکر) نے بھی بھرپور حصہ لیا. آپ کی ان خدمات کو تعریفی سند میں
" YEOMAN SERVICE" قرار دیا گیا یعنی کسی نیک مقصد کے حصول کے لیے کسی زمیندار کا اپنے گھڑ سواروں سمیت خدمات مہیا کرنا) آپ اس جنگ کے تمام معرکوں خاص کر کنیری، سدداون اور ملتان قلعے کے دونوں طویل محاصروں میں موجود تھے. کنیری کی لڑائ میں اگلے مورچوں میں رات کی تاریکی میں سکھ چھاپہ ماروں سے ایک شدید مڈبھیڑ کے دوران سر پر تلوار کی گہری چوٹ بھی کھای مگر اللہ کے فضل سے فتح یاب ہو کر غازی بن کر لوٹے. شجاعت اور بہادری کے ان گراں قدر خدمات کے بدلے میں حکومت وقت نے پہلے مرحلے میں اپریل سن 1854 میں آپکی خدمات کو سرکاری طور پر سراہا اور بہادری کی سند عطا کی گئ.
جبکہ دوسرے مرحلے میں سن1859میں سردار محمد نورنگ خان ابراہیم زئی گنڈا پور کو ’’خان بہادر‘‘ کا لقب اور کچھ جائیداد" علاقہ نار "بنوں میں عطا کی گئ. جو کہ آپکی تزویراتی لحاظ سے نہایت اہم جنگی خدمات کا موجودہ دور کے جنگی سپہ سالاروں کے انعام و اکرام کے مقابلے میں ایک حقیر سا بدلہ تھا. 

"علاقہ نار " غوری والا سے لیکر گنڈی خان خیل تک ایک جنگلی خطہ زمین تھا. یہ رقبہ علاقہ بنوں اور مروت کی سرحد پر واقع ایک متنازعہ اور زرعی طور پر غیر آباد زمین تھی.
یہاں پیشہ ور چوروں کے خاندان اپنی بستیاں ایک جگہ سے دوسری جگہ بدلتے رہتے. لفظ " نار" کے دو مفاہیم لیے جاتے تھے. ایک آگ اور دوسری جنگل. یعنی یہاں عام حالات میں زندگی کا گزر بسر ناممکن تھا. اس کا کل رقبہ تقریبا دس ہزار ایکڑ (اسی ہزار کنال)  پر مشتمل تھا. ایک متنازعہ اور فالتو جنگلی، سرحدی زمین ہونیکی وجہ سے یہ علاقہ چوروں اور قاتلوں کی بدنام زمانہ کمین گاہ تھی. 
الحاق پنجاب کے بعد سن 1851 میں  انگریز سرکار نے اسے "سرکاری زمین" قرار دیا اور یہاں  پاییدار امن و امان کے قیام  اور زرعی آمدن کے حصول کے لیے اسے ان  مرد مان نامی گرامی میں چھوٹے چھوٹے ٹکڑوں میں بانٹا گیا جنہوں نے بالخصوص ظالم اور مسلم دشمن سکھ خالصہ سرکار کے خاتمے کی جنگ میں اپنی لشکروں کے ساتھ مسلح خدمات ادا کی تھیں .  اور ان نئے آباد کاروں کی حوصلہ افزائی کے لیے علاقہ نار کے وسط  (غوری والا گاوں سے جنوب مغرب میں 12 کلومیٹر دور جبکہ گنڈی خانخیل سے شمال مغرب میں 13 کلومیٹر کے فاصلے پر) میں ایک چھوٹا سا قصبہ بسانے کا منصوبہ بنایا گیا. بعد میں نار کے وسط میں سے ایک سڑک نکالی گئ تاکہ مروت اور بنوں کا فاصلہ کم ہو سکے. اتفاقًا علاقہ نار کا وسطی مقام ، سردار محمد نورنگ خان کو مختص شدہ  جائیداد میں پڑتا تھا۔اس سے پہلے بنوں سے مروت اور پنجاب کے لیے سفر دریاے کرم کے کنارے کیا جاتا تھا.
علاقہ نار کا ایک حصہ " حرامہ تلہ" کہلایا جاتا تھا جسے بیٹنی قوم کو عطا کیا گیا.  

اسی طرح کا ایک اور متنازعہ و غیر آباد جنگلی زمین  بھی بنوں کے جنوب مغرب میں " لنڈی ڈاک " کے نام سے موجود تھی. 
اصل میں جاگیر داری نظام، مسلمان حکمران خاندانوں بنو عباس اور بنو امیہ نے رواج دیا تھا. برصغیر میں انگریزوں کی آمد سے پہلے ہندو راجاوں، افغانوں اور پھر مغلوں نے اس نظام کی طرح ڈالی جس کے ذریعے مغلیہ سلطنت نے بغیر ریاستی خرچے کے دور دراز اور بنجر و غیر اباد علاقوں سے گزرتے ہوے کاروان راستوں کو محفوظ بنانے، اپنی ریاستی رٹ اور محصول آمدن بڑھانے کے لیے رایج کیا تھا. 
جاگیر داری کی شرط اولین یہ تھی کہ جس شخص کو بھی جاگیر عطا ہوتی اس بنجر و بے آباد جاگیر کی آباد کاری متعلقہ شخص کی ہی ذمہ داری ہوتی تھی. ساتھ میں کچھ ذمہ داریاں بھی عاید ہوتی تھیں.مثلا ١.جاگیردار ذاتی ملیشیا رکھتا اور خرچہ جیب سے اٹھائے گا.

٢ کاروان کے راستوں کی حفاظت کرے گا.

٣ مغلیہ کسٹم ڈیوٹی کا حصول.

٤ شاہی فوج جو علاقے میں تعینات ہو تو بوقت ضرورت ان کی مدد کرے گا. 
٥.سالانہ نظرانہ یعنی خراج مغل دربار میں پہنچاے گا.
نظام جاگیرداری کا ایک پہلو یہ بھی تھا کہ اپنے فرایض و ذمہ داریوں سے غفلت یا نا اہلی کی صورت میں، مغل دربار جاگیر کسی بھی وقت  واپس بھی لے سکتا تھا.. 

سن 1867 میں حکومت کے منظور کردہ نئے" سرائے ایکٹ" کے تحت یہا ں ایک سرائے قائم کی گئی اور اس کا نام ’’ محمد نورنگ خان سرائے ‘‘ رکھاگیا جوکہ بعد میں سرائے نورنگ مشہور ہوا۔ 

گنڈہ پورسردار صاحب نے موجودہ ضلع ٹانک کے گاؤں میاں خانی کے  کنڈی قبیلے کی سرداری خیل شاخ کے خاندان کو وہاں سے منتقل ہو کے اپنی نئی جائیداد میں بسانے کا فیصلہ کیا۔ اس طرح اس کنڈی خاندان کو اُس وقت انتیس سو چودہ کنال اور تیرہ مرلہ (2914 کنال اور 13 مرلہ) کنال زمین میں آباد کرایا۔ 
جوکہ بعد میں پٹوار مو ضع سلطان مقر ب خان  کنڈی کہلایا گیا ۔ اس نئے پٹوار موضع میں دو عدد اہم شاہراہیں  جی ٹی روڈ اور ہسپتال روڈ گزرتے ہیں. 
سردار محمد نورنگ خان نے اپنی سات ہزار ایک سو چار کنال اور سترہ مرلے زمین (7104 کنال اور 17 مرلہ)   جائیداد اپنے پانچ صاحبزادوں  میں بحصہ برابر تقسیم کی جس کی تفصیل مندرجہ ذیل ہے۔ 
یہ جایداد شہر سے بجانب مغرب، بر لب ککی روڈ واقع ہے. یہاں ککی روڈ پر موجود پرانا ڈھیری قبرستان اور اس سے ملحق ایک اور " سردار محمد نعیم خان  قبرستان" ، اقوام گنڈہ پور کی ملکیت اور عوام کے لیے وقف ہیں.  مزید براں کوٹکہ سکندر خان ، کوٹکہ مہر دل خان میں بھی کئ ایک عوامی قبرستان وقف شدہ ہیں. 
۱) سردار مہر دل خان: کوٹکہ مہردل خان رقبہ چودہ سو کنال واقع بجانب جنوب موجودہ ککی روڈ  سراے نورنگ
۲) سردار سرفراز خان : کوٹکہ محمد  سرفراز خان رقبہ چودہ سو کنال واقع بجانب شمال موجودہ ککی روڈ
۳) سردار زمان خان(شہید): کے صاحبزادے کے نام سے کوٹکہ بختیارخان رقبہ چودہ سو کنال واقع بجانب جنوب موجودہ ککی روڈ 
۴) سردار محمد ربنوازخان : کوٹکہ نوازخان رقبہ چودہ سو کنال واقع بجانب شمال موجودہ ککی روڈ
۵) سردار  محمد سکندر خان: کوٹکہ سکندر خان رقبہ چودہ سو کنال واقع بجانب جنوب موجودہ ککی روڈ 
سردار مہردل خان کے صاحبزادے، سردار شاہجہان خان کے نام سے چار سو پندرہ کنال پر مشتمل ایک ذیلی گاوں، کوٹکہ شاہجہان خان بھی ککی روڈ پر آباد ہے. 
خان بہادر سردار محمد نورنگ خان گنڈہ پور کی ایک اور بڑی خدمت یہ تھی کہ سن1878میں Mr. Tucker Settlement" "رپورٹ کی توثیق کرنیوالے 104مشران میں سے آپ تیسرے نمبر پر موجود تھے جس میں علاقہ گنڈہ پوری کی مردم شماری ،اراضیات ،مالیات پر آبیانہ وغیرہ اور متفقہ شجرہ نصب ریکارڈ کیا گیا ۔
آپ علماے کرام اور اولیا اللہ کی صحبت اختیار کرتے اورانکی قدر و منزلت کرتے. آپ موسازئ شریف کے مشہور خانقاہ کے پیر و مرشد حضرت دوست محمد قندہاری صاحب کے مرید خاص تھے.  مشرک سکھ سلطنت کے خلاف فیصلہ کن جنگ میں آپکی مسلح شرکت حضرت صاحب کی ہی ترغیب کا نتیجہ تھی. کہ از روے قرآن غیر مسلموں میں مسلمانوں کے قریب ترین خیر خواہ عیسائی مذہب کے پیروکار ہو سکتے ہیں. 
ایک موقع پر حضرت صاحب نے دوران کشف یہ تاریخی جملہ کہا کہ

نورنگ خان بیک عمل جنتی باشد  
حضرت صاحب کے لیے موسا زئ تحصیل کلاچی  کے مقام  پر ایک شاندار خانقاہ کی تعمیر کے لیے بشمول سردار نورنگ خان، تین سرداروں میں مقابلہ تھا کہ جس میں باوجود شدید خواہش سبقت لے جانے میں کامیاب نہ ہو سکے.
خان بہادر صاحب کی اولاد (مجموعی طور پر نورنگ خیل ابراہیمزئ کے نام سے پکارا جاتا ہے) نے مختلف اوقات میں زندگی کے مختلف شعبہ جات میں کارہائے نمایاں سر انجام دیے۔

عملی سیاست میں آپ کے پڑپوتے سردار حق نواز خان نے پاکستان پیپلز پارٹی کی لاہور میں ابتدائی آئین سازی میں سرگرمی سے حصہ لیا ۔ آپ پیپلزپارٹی کے بانی رکن اور اپنے ضلع ڈیرہ اسماعیل خان  کے پہلے چیئرمین تھے۔ذوالفقار علی بھٹو کے دست راست تھے ۔اور ڈیرہ اسماعیل خان کے ہر دل عزیز سیاست دان تھے۔ حق نواز خان نے اپنے اکلوتے بیٹے کا نام بھی "نورنگ خان" رکھا۔ انتخابی مہم کے دوران آپ کو شہید کیا گیا ۔ زوالفقار علی بھٹو کی حکومت نے  ڈیرہ اسماعیل خان کا  ایک پارک بمعہ آپکے مقبرے کے (حق نواز گنڈہ پور پارک ) نام سے منسوب کیا.
پاکستان پیپلز پارٹی سے اپنی سیاسی وابستگی برقرار رکھتے ہوے شہید حق نواز خان گنڈہ پور کے کزن، ہیبت خان ولد نیاز محمد خان ، تحصیل کلاچی کے پارٹی صدر ہیں. آپ تحصیل کلاچی کی سطح پر بلدیاتی سیاست میں سرگرم حصہ لیتے رہے ہیں.
محمد ظفر سیماب ولد حسن خان ، نایب امیر ضلع، ضلع لکی مروت ، جماعت اسلامی پاکستان
وکالت کے شعبے میں آپکے ایک اور پڑ پوتے سردار صلاح الدین خان گنڈہ پور ایڈوکیٹ، کراچی کے نامور وکیل راہنما، کراچی بار ایسوسی ایشن کے اولین پشتون جنرل سیکرٹری، سندھ بار کونسل کے وایس چیرمین اور سپریم کورٹ بار ایسوسی ایشن پاکستان کے صدر رہ چکے ہیں.
محمد سلیم خان ایڈوکیٹ سپریم کورٹ ولد شفیع محمد خان
محمد اقبال خان ایڈوکیٹ ولد شفیع محمد خان
عبد الشکور خان ایڈوکیٹ ولد شیر علی خان
ارشد امان خان ولد نریمان خان. ایڈوکیٹ ہائ کورٹ
سابقہ وفاقی وزیر امور کشمیر اور سابق صوبائی وزیر مال، علی امین خان گنڈہ پور، خان بہادر نورنگ خان کے فرزند  ،مہر دل خان، کی صاحبزادی کی اولاد میں سے ہیں۔

عدنان خان ولد عطاء اللہ خان عطا، نایب صدر مسلم کمرشل بینک پاکستان کے فرایض سرانجام دے چکے ہیں.
برکت علی ولد مہر علی خان، ڈپٹی ڈایریکٹر، پشاور ڈویلپمنٹ اتھارٹی، (آپ سابق وزیر اعلی سرحد، مفتی محمود رح کے داماد ہیں
سجاد علی ولد مہر علی خان (کیر ٹیکر، ورکرز ویلفیئر بورڈ کالونی، ڈیرہ اسماعیل خان)
نصیر الدین خان ولد نور محمد خان (اسسٹنٹ رجسٹرار ہائ کورٹ)
انجینیر علاو الدین خان ولد نور محمد خان (چیف انجنیر پبلک ہیلتھ)
سعد الدین خان ولد نور محمد خان (پروفیسر اف فزکس)
محمد یونس خان ولد شفیع محمد خان، ڈایریکٹر سپورٹس، گومل یونیورسٹی، ڈیرہ اسماعیل خان
قطب الدین خان ولد فتح محمد خان ، لیکچرار ہیلتھ آینڈ فزیکل ایجوکیشن، گورنمنٹ دوابہ فزیکل ایجوکیشن کالج، دوابہ.
محمد عبدالطیف خان ولد شفیع محمد خان، لیکچرار ہیلتھ اینڈ فزیکل ایجوکیشن، گورنمنٹ ڈگری کالج، ڈیرہ اسماعیل خان
ڈاکٹر ارسلان نور ولد علاو الدین خان (رحمان میڈیکل انسٹیٹیوٹ، پشاور)
لیڈی ڈاکٹر انجم ناز دختر علاو الدین خان جو کہ خیبر میڈ یکل یونیورسٹی کے وایس چانسلر ڈاکٹر ضیاءالحق صاحب کی شریک حیات ہیں.
لیڈی ڈاکٹر ماھین خان دختر صلاح الدین خان ایدوکیٹ
لیڈی ڈاکٹر علینہ خان دختر محمد ناصر خان
لیڈی ڈاکٹر گل مینہ خان دختر محمد ناصر خان
لیڈی ڈاکٹر علیزہ خان دختر انجینیر جاوید خان
انجینیر محمد فہیم حسن ولد حسن خان MS CONSTRUCTION MANAGEMENT. UNITED KINGDOM R. E ETISALAT, UAE.)
انجینیر سلیمان داوود خان ولد داوود خان (ایکسین ایریگیشن)
انجینئر عاطف داوود خان ولد داوود خان (سول ورکس کنسلٹنٹ واپڈا)
انجینیر ہاشم خان ولد غفار خان (ایس ای C&W))
انجینیر نادر خان ولد غفار خان، (ایکسئین C&W))
ناصر خان ولد نادر خان، ڈایریکٹر، پختونخواہ انرجی ڈویلپمنٹ آرگنائزیشن. (PEDO)
کامران خان ولد ہاشم خان ، پاکستان ٹیلی کمیونیکیشن اتھارٹی میں ایک اہم عہدے، ڈایریکٹر جنرل ٹیکنیکل، DG TECHNICAL پ برا جمان ہیں
انجینئر عمران خان ولد ہاشم خان، نیسپاک میں چیف انجینیر, NESPAK تعینات ہیں.
انجینیر جاوید خان ولد ممتاز خان ڈایریکٹر ، ڈیرہ دویلپمنٹ اتھارٹی، ڈیرہ اسماعیل خان تعینات رہے.
انجینیر اعجاز خان ولد ممتاز خان، سوی نادرن گیس پایپ لاین.
انجینئر ایمل جاوید ولد جاوید خان (گولڈ میڈلسٹ, واٹر ریسورسز ،NUST,اسسٹنٹ ڈایریکٹر، نیسپاک سنٹرل)
انجینیر نوید اللہ خان ولد حبیب اللہ خان(SDO LOCAL GOVT),محمد ذیشان خان ولد محمد نریمان خان (اسسٹنٹ ڈایریکٹر پاپولیشن ویلفیئر ڈیپارٹمنٹ)
انجینئر راحت محمد خان ولد محمد عبدالطیف خان( BSc گولڈ میڈلسٹ میکاٹرانکس)
عبدالکریم خان ولد بختیار خان ، سب انسپکٹر، محکمہ پولیس
خان بہادر صاحب کے صاحبزادے سردار محمد سکندر خان کے فرزند سردار عبدالراحیم خان علاقہ نمبر دار تھے ۔  آپکی اولاد میں  بنوں پولیس کے شہید SHO محمد افراسیاب حسن گنڈہ پور اور لیڈی ریڈنگ ہسپتال پشاور کے مشہور گیسٹرو انٹرالوجسٹ ڈاکٹر محمد کامران حسن گنڈہ پور شامل ہیں. آپ شہر سراے نورنگ میں بر لب جی ٹی روڈ بالمقابل قلعہ گراونڈ " سردار محمد نورنگ خان میموریل پولی کلینک" بھی چلاتے ہیں.
خان بہادر سردار محمد نورنگ خان گنڈہ پور نے سن 1903میں وفات پائی اور آپ کو آبائی  قبرستان واقع کلاچی میں سپردخاک کیا گیا.

سردار محمد نورنگ خان گنڈہ پور ایک مسلمان  ہیرو یا محض بنجر جاگیر کے طالب.........
سن 1707 میں چھٹے اور شاید آخری موثر  مغل حکمران اورنگزیب عالمگیر کی وفات کے بعد (کیونکہ اپ کے بعد کے مغل بادشاہ، شاہ عالم، کے بارے میں یہ کہاوت مشہور ہوئ کہ  "شاہئ عالم از دہلی تا پالم."  یاد رہے لاہور کا قدیم شاہ عالم بازار اسی بادشاہ کے نام سے  منسوب ہے) اس مغل سلطنت کا شیرازہ بکھرنے لگا جو وسطی ایشیا کے  منگولوں یعنی مغلوں نے افغان پشتون لودھی قبیلے سے بزور شمشیر اور بے دریغ پشتون قتل عام کے بعد چھینی تھی. اور رعایا کے دل و دماغ سے افغان پشتونوں کی جاہ و جلال، وجاہت، ہیبت، عزت و اکرام  مٹانے کے لیے مغل درباروں میں پٹھانوں پر لطیفے گڑھنے کا رواج ڈال دیا گیا جو بد قسمتی سے آج تک جاری ہے.

ہندوستان میں ایک سیاسی خلاء پیدا ہونا شروع ہوا.

انسانی و قدرتی وسایل سے مالا مال، 80٪ اکثریتی غیر مسلم آبادی والے  ہندوستان  پر قبضہ کرنے کے لیے مرہٹوں، ہندو راجپوت، مقامی مسلمان نواب و راجاوں، انگریز اور افغان پشتونوں میں رسہ کشی شروع ہو گئ. مرہٹوں کو تو پے در پے لڑائیوں میں احمد شاہ ابدالی نے شکست دے دی. ستلج کے اس پار انگریز قدم جما گئے جبکہ سکھوں نے مشرقی اور مغربی پنجاب پر نظریں جما لیں.
سکھ مذہب کی بنیاد پندرہویں صدی کے آخر میں پیشے کے لحاظ سے ایک معلم، بابا گرو نانک، نے رکھی. وہ پنجاب کے کونے کونے میں اپنی نئ مذہب جو کہ بنیادی طور پر مروجہ ادیان، اسلام، ہندو مت و دیگر کا مخلوطہ تھی کا پرچار کرتے تھے. آپکے اس نسبتا نئے دین کو پنجاب کے جاٹ کسانوں میں بڑی پزیرائ ملی.
اس مذہب کے کل دس گرو/ امام تھے. ہر پیروکار کو پنجابی زبان میں سکھ یعنی شاگرد کہا جاتا. تعلیمات پر مشتمل مقدس کتاب کو گرنت صاحب کہتے تھے. امرتسر شہر کو روحانی مرکز قرار دیا گیا. پانچویں گرو کے تحت سکھ بہت منظم ہوے اور جو سکھ پانچ بنیادی ارکان 5k یعنی پانچ " ک" 
1.کیش یعنی بال نہ کاٹنا،
2. کنگھا پاس رکھنا،

3. کڑا یعنی کلای پر لوہے کا کڑا باندھنا،

4. کرپن یعنی خنجر یا تلوار پاس رکھنا اور

5.کچہ، Short، یعنی دھوتی پہننا کو سختی سے اپناتا اسے "خالص " یعنی صاف، سچا کھرا سکھ قرار دیا جاتا.

جب مغل بادشاہ  اورنگزیب نے ریاست کے لیے خطرہ سمجھتے ہوے 9 ویں سکھ گرو تیغ بہادر کا سر قلم کر دیا تو سکھوں نے مغلوں سے آزادی کو اپنی بقا قرار دیا اور تمام سکھوں کے لیے ایک لفظ  ( سکھ پنت) یعنی ایک سکھ قوم کہا گیا. ہر سکھ مرد کو اپنے نام کے ساتھ سنگھ یعنی شیر اور عورت کے نام کے ساتھ "کور" یعنی شیرنی لکھنا لازمی قرار دیا.
گرو نے اجازت دی کہ
 " ڈاکو یعنی منگول( مغلوں) کو لوٹنا گناہ نہی" 
انہوں نے مسلم اکثریتی پنجاب میں بارہ مسل یا جتھے کھڑے کیے اور چھاپہ مار جنگ، لوٹ مار، راہزنی اور قتل و غارت گری کا بازار گرم کر دیا.
طوایف الملوکی، لاقانونیت اور چھینا جھپٹی کے اس دور میں طاقتور سکر چھکیا مسل سے تعلق رکھنے والے چیچک زدہ اور بایں آنکھ سے اندھے رنجیت سنگھ نے سن 1799 میں اپنی باقاعدہ خود مختار حکومت کا اعلان کر دیا جو کہ سن 1849 میں دوسری انگریز سکھ جنگ کے نتیجے میں ہمیشہ کے لیے ختم ہو گئ. پچاس سال پر محیط ظلم و جبر کی یہ داستان یہاں کے اکثریتی اکیاون فیصد  مسلمانوں پر بڑی گراں گزری. کیونکہ رنجیت سنگھ کی پوری سلطنت میں سکھ آبادی سرف دس سے بارہ فی صد تھی جبکہ ہندو 36 فی صد اور عیسائی و دیگر صرف ایک فی صد تھے. 
لاہور اور ملتان کے افغان گورنروں سے شہر چھیننے،
 احمد شاہ ابدالی کی بہو " وفا بیگم" کو یرغمال بنانے اور اسکے شوہر، افغان شاہ شجاع سے بزریعہ بلیک میلنگ   قیمتی کوہ نور ہیرا ہتھیانے کے بعد لاہور کو پایہ تخت بنایا.
ملتان پر قبضہ کرتے وقت مسلمان گورنر نواب مظفر خان کو انکے تینوں صاحبزادوں سمیت بے رحمی سے قتل کر دیا گیا. ملتان قلعے کے تمام چھ سو مکانات کو گرا کر زمین کے برابر ہموار کر دیے. شہر میں چار دن تک لوٹ مار اور عصمت دری ہوتی رہی. قلعے کے خزانے میں موجود تمام سونا و جواہرات، تلواریں، سات ہزار بندوقیں، نو عدد توپیں اور دیگر اسلحہ سکھوں نے اپنے قبضے میں لے لیا. 
رنجیت سنگھ نے لدھیانہ کی ایک چھوٹی سی مسلم ریاست "راے کوٹ" کو مسلمان راے الیاس کی بیوہ رانی سے چھین کر اپنے ماموں راجہ جیند کو عطا کر دیا. 
 رنجیت سنگھ نے" شیر پنجاب" کا لقب پایا اور اپنی حیران کن تیز ترین فتوحات کی بدولت ہندوستان کے " نپولین بونا پارٹ" کہلاے گئے.
چونکہ احمد شاہ ابدالی کی اولاد تخت کابل کے لیے ایک دوسرے کے ساتھ دست گریبان ہو کر غیر موثر ہو گیے تھے  تو رنجیت سنگھ نے دیکھتے ہی دیکھتے شمال مغرب میں طور خم خیبر پاس، بنوں، ڈیرہ اسماعیل خان سے لیکر ملتان تک، شمال میں کشمیر سے لداخ، تبت تک اور جنوب مشرق میں دریائے ستلج تک سکھ خالصہ حکومت قایم کی. اور اپنی سلطنت کے چار صوبے بناے، لاہور،
 ملتان، 
پشاور
 اور کشمیر. 
وہ جنگی میدان میں وحشی بن جاتے، کشمیر قبضہ کے وقت سری نگر میں ایک ایک افغان کو ڈھونڈ ڈھونڈ کر قتل کیا گیا.شہر کی تاریخی " جامع مسجد" اور " پتھر مسجد" کو مستقل بند کر کے  عشروں اذان کی آواز نہ گونج سکی. گاو کشی کےالزام میں مسلمان باپ بیٹے کو خشک گوبر کے ڈھیر میں زندہ دفن کر کے جلایا گیا. ہر مخالف مسلمان جنگجو کو بے دردی سے ذبح کیا گیا. رنجیت سنگھ اپنی بے تحاشا شراب نوشی اور عورتوں کو رکھیل رکھنے کے لیے بد نام تھا.  بادشاہی مسجد لاہور کے وسیع و عریض دالان کو اصطبل  اور بارود خانہ بنایا گیا اور سکھ فوجی رات کو مسجد میں شراب و کباب کی محفلیں سجاتے. شہر کے مختلف مساجد میں مسلمانوں کو ہراساں کرنے کے لیے "سور یعنی خنزیر" مسجد لا کر زبح کر دیا جاتا تھا. رنجیت سنگھ شاہ عالمی بازار کے مشہور سنہری مسجد کے مینار پر چڑھ کر شراب نوشی کر کے اپنی بادشاہی اور طاقت کا اظہار کرتا،  اسی مسجد کو سکھ مزہبی رسومات کے لیے کئ دفعہ گاے کے گوبر کا لیپ دیا گیا. شہر کی مشہور "عید گاہ جہانگیری" میں ہر قسم عبادات پر پابندی لگا کر توپیں ڈھالنے کا کارخانہ لگایا گیا. شہر بھر میں خزانے کی تلاش میں تمام مسلمان مقبروں کو کھودا گیا. اور مرد و عورتوں کی لاشوں کی بے حرمتی کی گئ. مقبرہ مہر النساء کو کھود کر ان کی تلور اور دیگر قیمتی جواہرات اکھاڑ کر لے گئے. اذان اور گاے کی زبیحہ پر پابندی لگا دی گئ. سردار ہیرا سنگھ نے  بادشاہی مسجد کے میناروں کے سایے میں ہیرا منڈی قایم کی جہاں رقص و سرود اور شراب و کباب کی محفلیں لگی رہتیں. 
ملتان صوبے میں تین عدد بازار حسن،
 ١ کروڑ پکہ، 
٢. ملتان شہر، 
٣. تلمبہ ضلع خانیوال قایم کیے گئے. 
 جہاں مجبور و بے کس مسلمان عورتوں کی تذلیل کی جاتی. آج بھی پنجاب کی دیہی خواتین کی آپس کی لڑائ کی عمومی گالی " تلمبہ دی کنجری" ہے.
  کہا جاتا ہے کہ رنجیت سنگھ مبینہ طور پر اس طرح کے مزید بازار حسن اپنے نئے باجگزار علاقوں، پشاور، بنوں اور ڈیرہ اسماعیل خان میں بھی قایم کرنا چاہتے تھے. 
پنجاب بھر میں مسلمانوں کی بے بسی کا باعث یہی تھا کہ انکی کوی سیاسی یا عسکری قوت باقی نہ رہی تھی. اور سکھ گردی اور سکھا شاہی نے پورے پنجاب کو تاراج کرکے رکھ دیا تھا. 
رنجیت سنگھ کی خالصہ فوج کی خطہ پنجاب میں  مسلمان اور شعایر اسلام کی  بیخ کنی کی خبریں سید احمد  بریلوی تک پہنچی جنہوں نے وسطی ہندوستان میں اہل کتاب عیسائی انگریز کے مقابلے میں مشرک سکھ مہا راجا  رنجیت سنگھ کو بڑا خطرہ سمجھتے ہوے پشتون خطے میں رنجیت سنگھ کے خلاف جہاد کو ترجیح دی.  اور مئ 1831 کو بالاکوٹ کے مقام پر  سکھ فوج کے ہاتھوں شہید ہوے. آج بھی ضلع ہری پور، سکھ جرنیل سردار  ہری سنگھ نلوا کے نام سے منسوب ہے. 
  اپنی توسیع پسندی اور نیے علاقوں پر قبضہ کرنے کے لیے فوجی قوت میں مسلسل اضافہ کرتا گیا. اب اتنی بڑی فوج کو تنخواہ و مراعات کے لیے جب پیسے ختم ہو جاتے تو  نت نئے اور عجیب و غریب کل اڑتالیس قسم کے ٹیکس اکھٹے کیے جاتے.  اور حیران کن طور یہ سارے ٹیکس 1987 تک لاہور کے لوکل گورنمنٹ ٹیکس لاء میں موجود تھے. 
مثلا  ١.لاہور شہر کے دو دروازوں کے علاوہ باقی دروازوں کو بند کر دیا گیا تاکہ امد و رفت پر ٹیکس لیا جاے. کاروبار کی غرض سے شہر سے باہر جانے والے پر پانچ سو روپیہ ٹیکس لگایا گیا. 
٢. چولہا ٹیکَس. گھر میں ایک سے زیادہ چولہا لگانے پر ٹیکس.  ٣.پیدایش ٹیکس
ہر  نئے نرینہ اولاد پر ٹیکس لگا. 
٤. شادی ٹیکس
٥. پانچ سیر سے زیادہ مال بیچنے پر ٹیکس
ہر دو سال بعد بنوں آتے اور یہاں  مطلوبہ محاصل نہ ملنے پر چادر اور چار دیواری کا تقدس پامال کرتے ہوے سکھ گھڑ سوار گھروں میں چھپاے گیے غلے کو ڈھونڈنے کے لیے گھس جاتے. دیہات کو  بھی جلا دیتے. جنوبی پختونخواہ کے اکثریتی عوام مال مویشی پالتے اور اپنے گھروں کے مرکزی دروازے کھلے اور اونچے بناتے مگر خالصہ فوج کی اس بد تہذیبی کے بعد عوام نے گھروں کے مرکزی دروازے کے عین سامنے انگریزی لفظ ایل سے مشابہ دیواریں تعمیر کرانا شروع کر دیا جسے دیکھ کر خالصہ فوج کے گھوڑے بدک کر واپس نکل جاتے. 
 ایک معرکے میں اقوام بنوچی نے مشہور سکھ  جنگجو سردار جئے سنگھ اٹھاری والا کو بمعہ دو سو سپاہیوں کے قتل کر دیا. ایک دوسرے معرکے میں بنوچی جنگجو  مہاراجہ رنجیت سنگھ کے پوتے نونہال سنگھ کے خیمے تک پہنچ کر قاتلانہ حملہ کر گئے مگر راجا بال بال بچ گئے. 
بنوں میں باقاعدہ قلعہ یا چھاونی تعمیر کی جس کا نام رنجیت سنگھ کے چھوٹے بیٹے کے نام سے قلعہ دلیپ سنگھ رکھا گیا. اور منسلک شہر کو دلیپ گڑھ کہا گیا. جو آج بھی پاک آرمی کی چھاونی ہے.
معاہدہ لاہور کے تحت جب انگریز آفیسر بنوں اے تو بنوں کے تقریبا تمام مالکان( ماسوائے داود شاہ کے دلاسہ خان کے جو کبھی دوست اور کبھی دشمن بن جاتا) نے سکھوں کے خلاف اہل کتاب عیسائی انگریز کی انتظام کاری منصوبے کو تسلیم کیا اور سراہا. ان ملک حضرات میں علاقہ جھنڈو خیل کے  شیر مست خان اور غوری والا کے جعفر خان بھی شامل تھے جو انگریز کی آمد سے پہلےاقوام بنوچی کی طرف سے بلترتیب نو ہزار اور چھ ہزار جنگجووں کا لشکر کھڑا کر سکتے تھے. مزید برآں بنوں خاص کے تمام تپہ جات کے ذمہ دار مالکان اور سادات بنوں کے مشران نے بھی پانچ فیصد انعام زمینداری پر انگریز انتظام کو قبول کرکے ساتھ دینا شروع کیا. ان میں تپہ بازار احمد خان، تپہ  اسماعیل خان، تپہ غوری والا و اسماعیل خیل، تپہ بازید و بارکزئ ، تپہ سادات میں سید اکبر شاہ، سید شاہجہان شاہ، سید گل احمد شاہ، کوٹی سادات میں نیظم شاہ، امام شاہ، ایکم شاہ، اور عبد المنان شاہ، تپہ جھنڈو خیل میں دوست محمد خان وغیرہ شامل تھے.  بنوں کی دوسری بڑی قوم  علاقہ تھل میں آباد احمد زئ وزیر کے  چیف ملک سوان خان اسپرکہ وزیر بھی خیر مقدم کرنے والوں میں شامل تھے.  انگریز نے ان تمام مالکان اور سید حضرات کی بڑی عزت افزائ کی. ٹیکس یا محاصل کی منطقی اور حقیقی شرح کے نفاذ اور سال  بھر میں صرف ایک بار ایک پنجم تناسب سے غلہ   ٹیکس کا نظام دیا. ساتھ میں وزیر بنوچی اختلافات کے خاتمے کا بھی وعدہ کیا. بدلے میں تمام ویال آبپاشی میں سال بھر پانی کی فراہمی اور  چوری چکاری، قتل و مقاتلے کے سد باب کا وعدہ کیا. 
اس پس منظر میں جب  سکھ انگریز معاہدے کے بر خلاف ملتان کے مولراج سنگھ نے  دھوکے سے انگریز مذاکرات کار مسٹر اگنیو اور اس کے ساتھی کو ملتان قلعہ بلا کر قتل کر دیا اور دوبارہ خود مختار سکھ خالصہ سرکار قایم کرنے کی کوشش کی تو انگریز افسر ایدورڈز نے روایتی سکھ افغان مخاصمت کا فایدہ اٹھاتے ہوے افغان پشتون ملکان و سرداروں کو سکھ خالصہ سرکار سے نجات کے لیے ملتان میں سکھوں کے خلاف لڑنے کی دعوت دی جسے موقع غنیمت جانتے ہوے جنوبی اضلاع کے تمام اقوام کے طاقتور جاگیرداروں، ملکان اور سرداروں کی اکثریت نے قدرتی حلیف کے طور پر قبول کیا. اور رضاکارانہ طور پر  اپنی گھڑ سوار لشکروں کے ساتھ ملتان میں بذریعہ جنگ سکھ حکومت کا خاتمہ کر ڈالا. اس لشکر کو پٹھانوں کا لشکر یا ایدورڈز کا لشکر کہا گیا، جبکہ ایک لشکر بہاولپور کے مسلمان نواب نے وہاں سے بھیجا اور ایک لشکر انگریز جنرل کی قیادت میں حصہ لیا تھا. 
 اس طرح  پنجاب کے بہت سے مسلمان خاص کر جاگیردار انگریز کے قدرتی حلیف بن گئے. 
 اور تقریبا ڈیڑھ سو سال  تک جنگ و جدل، غیر یقینی صورتحال، خونریزی، عصمت دری اور لاقانونیت کا شکار خطہ پنجاب، انگریز حکومت کا سب سے  وفا دار، پرامن، متمول اور خوشحال صوبہ بنا. یہاں تک کہ اگلے نو عشروں کے دوران یہاں کی اباد اقوام نے انگریز فوج کو پورے ہندوستان کیمقابلے میں کثیر عددی فوجی قوت مہیا کی. اور پہلی جنگ عظیم میں تیرہ لاکھ ہندو، سکھ اور مسلمان سپاہیوں نے برطانیہ کی طرف سے حصہ لیا. 
اور یہ صوبہ انگریزی سرکار کا (Sword arm of British India) کہلا یا گیا. 
اور انگریز کے زبردست عدیم المثال  زرعی انتظام سے پورے خطے کے لیے "خوراک کی ٹوکری"  Food Basket بنا. 

مصدقہ حوالہ جات:
۱) ریکارڈ روینوڈیپارٹمینٹ ضلع لکی مروت
2. کلیات و رواجات قوم گنڈہ پور. دستخط و توثیق شدہ 104 مشران قوم. 
3) گزٹیرآف ضلع ڈیرہ اسماعیل خان(1883-84)
۳) Mr. Tucker Settlement Report"(1878) 
4) گولڈن بک آف انڈیا
5) سرٹیفکیٹ آف ٹائیٹل آف خان بہادر.
6.متفرق ریسرچ ارٹیکلز  .
7 متفرق ویڈیوز بشمول مولانا طارق جمیل صاحب
 8. سکھ مسلم تعلقات از ڈاکٹر محمد جہانگیر تمیمی
9. تاریخ پنجاب مع حالات شہر لاہور از سید محمد لطیف
10. گزیٹیر آف بنوں. 1884
11. دی سیج آف ملتان از جان جونز
12. مکمل تاریخ کشمیر از محمد الدین فوق
13. دی پنجاب، بینگ اے بریف اکاونٹ آف دی کنٹری آف سکھ. لیفٹننٹ کرنل سٹین بیک.
14. اے اییر ان دی پنجاب فرنٹیئر 1847.48 از سر ایدورڈز.
15.پولیٹیکل ڈایریز آف سر ایڈورڈز.
16.تاریخ سرزمین وادی گومل و دامان. از آمین اللہ خان گنڈہ پور.
17. پختانہ قبایل و پیژنئ. از ڈاکٹر لطیف یاد.